OpenLLM-France/wikimedia huggingface dataset:
# Zonaria angolensis

Zonaria angolensis :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Zonaria (genad) |
| Anv skiantel ||
| Zonaria angolensis(Odhner, 1923) {{{2}}} ||
| D'ar vevoniezh e tenn ar pennad-mañ. ||
Zonaria angolensis zo ur spesad kregin ral eus Angola er Meurvor Atlantel. Unan eus ar spesadoù a gaver e genad Zonaria e kerentiad an hoc'higed-mor eo, hervez ar Word Register of Marine species WORMS.

## Taksonomiezh

Deskrivet eo bet ar spesad gant N.H.Odhner e 1923 ha renket er genad Cypraea d'ar mare-se, ha diblaset eo bet goude er genad Zonaria. Dont a ra e anv eus ar vro e-lec'h e kaver.
Heñvelsterioù a zo hervez an deskriverien evit ar spesad-se daoust d'an anv Zonaria angolensis bezañ implijet an aliesañ.
* Cypraea angolensis hervez ar re a renk an holl spesadoù Cypraeidae er spesad nemetañ Cypraea.
* Cypraea porcellus var. angolensis, anv aet da get implijet pa z'eo bet diskrivet.

## Bevoniezh

Kavet e vez Zonaria angolensis don war stradoù lec'hidek a-walc'h, etre spouennoù, pe e-barzh kregin bivalved nakr Pinna, Pinnidae goullo etre 20 ha 100 m donder.

## Ment

Mentoù boutin ar c'hregin a zo etre 27 ha 36 mm hirder, nemet e c'heller kavout hiniennoù korr betek 17 mm gour, pe ramz betek 46 mm.

## Gwelout ivez

Zonaria petitiana , Zonaria pyrum ha Zonaria angelicaespesadoù tost a-walc'h.

## Notennoù ha daveennoù

* ↑ MolluscaBase eds. (2025). MolluscaBase. Zonaria angolensis (Odhner, 1923). Accessed through: World Register of Marine Species at: https://www.marinespecies.org/aphia.php?p=taxdetails&id=738021 on 2025-02-10(en)
* ↑ (en)Lorenz Felix , Cowries A guide to the gastropod family Cypraeidae, volume 1 Biology and systematics, ti-embann Conchbooks, Harxheim, Alamagn, 2017 ISBN 978-3-939767-87-9(en)
# Zonaria sanguinolenta

Zonaria sanguinolenta :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Zonaria (genad) |
| Anv skiantel ||
| Zonaria sanguinolenta (Gmelin, 1791) {{{2}}} ||
| D'ar vevoniezh e tenn ar pennad-mañ. ||
Zonaria sanguinolenta zo ur spesad kregin boutin a-walc'h eus Aodoù Senegal ha Gambia e Meurvor Atlantel ar gevred. Unan eus ar spesadoù a gaver e genad Zonaria e kerentiad an hoc'higed-mor eo, hervez ar Word Register of Marine species WORMS.

## Taksonomiezh

Deskrivet eo bet ar spesad gant J.F.Gmelin e 1791 ha renket er genad Cypraea d'ar mare-se, ha diblaset eo bet goude er genad Zonaria. Dont a ra e anv eus e liv evel roudoù gwad.
Heñvelsterioù a zo hervez an deskriverien evit ar spesad-se daoust d'an anv Zonaria pyrum bezañ implijet an aliesañ.
* Cypraea sanguinolenta hervez ar re a renk an holl spesadoù Cypraeidae er spesad nemetañ Cypraea.
* Cypraea petechialis, anv aet da get.
* Cypraea purpurascens, anv aet da get.

## Bevoniezh

Kavet e vez Zonaria sanguinolenta dindan nebeut a zour, dindan reier, e-lec'h ez eus gwagennoù bras.

## Ment

Mentoù boutin ar c'hregin a zo etre 19 ha 25 mm hirder, nemet e c'heller kavout hiniennoù korr betek 14 mm gour, pe ramz betek 28 mm.

## Gwelout ivez

Zonaria zonaria ha Zonaria picta, spesadoù a vev nebell.

## Notennoù ha daveennoù

* ↑ MolluscaBase eds. (2025). MolluscaBase. Zonaria sanguinolenta (Gmelin, 1791). Accessed through: World Register of Marine Species at: https://www.marinespecies.org/aphia.php?p=taxdetails&id=595691 on 2025-02-10 (en)
* ↑ (en)Lorenz Felix , Cowries A guide to the gastropod family Cypraeidae, volume 1 Biology and systematics, ti-embann Conchbooks, Harxheim, Alamagn, 2017 ISBN 978-3-939767-87-9(en)
# Zonaria angelicae

Zonaria angelicae :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Zonaria (genad) |
| Anv skiantel ||
| Zonaria angelicae(Clover, 1974) {{{2}}} ||
| D'ar vevoniezh e tenn ar pennad-mañ. ||
Zonaria angelicae zo ur spesad kregin ral a-walc'h eus aodoù Gabon er Meurvor Atlantel ar gevred. Unan eus ar spesadoù a gaver e genad Zonaria e kerentiad an hoc'higed-mor eo, hervez ar Word Register of Marine species WORMS.

## Taksonomiezh

Deskrivet eo bet ar spesad gant Ph.Clover e 1974 ha renket er genad Cypraea d'ar mare-se, ha diblaset eo bet goude er genad Zonaria. Anvet eo bet en enor da Angelica, gwreg George Sangiouloglou, gwerzher ha dastumer kregin.
Heñvelsterioù a zo hervez an deskriverien evit ar spesad-se daoust d'an anv Zonaria pyrum bezañ implijet an aliesañ.
* Cypraea angelicae hervez ar re a renk an holl spesadoù Cypraeidae er spesad nemetañ Cypraea.
* Zonaria pyrum angelicae, pa oa gwelet evel un isspesad.

## Bevoniezh

Kavet e vez Zonaria angelicae don a-walc'h war ur strad lec'hidek pe treizhek, etre 40 ha 60 m donder.

## Ment

Mentoù boutin ar c'hregin a zo etre 21 ha 26 mm hirder, nemet e c'heller kavout hiniennoù korr betek 17 mm gour, pe ramz betek 33 mm.

## Gwelout ivez

Zonaria petitiana ha Zonaria pyrum spesadoù tost a-walc'h .

## Notennoù ha daveennoù

* ↑ MolluscaBase eds. (2025). MolluscaBase. Zonaria angelicae (Clover, 1974). Accessed through: World Register of Marine Species at: https://www.marinespecies.org/aphia.php?p=taxdetails&id=595685 on 2025-02-10(en)
* ↑ (en)Lorenz Felix , Cowries A guide to the gastropod family Cypraeidae, volume 1 Biology and systematics, ti-embann Conchbooks, Harxheim, Alamagn, 2017 ISBN 978-3-939767-87-9(en)
# Monda

Monda zo ur gêr e proviñs Málaga, e kumuniezh emren Andalucía, e rouantelezh Spagn.

## Istor

Munda e oa hec'h anv gwechall, war douaroù ar bobl Bastuli Poeni en Hispania Baetica.
Brudet eo Munda abalamour da Emgann Munda (17 a viz Meurzh -45), ma voe trec'h Julius Caesar war daou vab Pompeius, ar pezh a verkas diwezh ar brezel diabarzh etre dalc'hidi an Impalaeriezh ha re ar Republik ; emgann diwezhañ Julius Caesar e voe, kent dezhañ distreiñ da Roma ha ren eno evel un diktatour.

## Ardamezioù

Cortado. Primero, de gules, el castillo de oro, con tres torres, mazonado de sable y aclarado de azur. Segundo, de plata, dos calderas jaqueladas de oro y sable, gringoladas de siete cabezas de sierpe, de sinople, en cada asa, linguadas de gules; la bordura, jaquelada de oro y sable, en dos órdenes.
Troc'het. Ouzh 1, en gul, e c'hastell en aour gant tri tour, mogeriet en sabel ha digoret en glazur. Ouzh 2, en argant, daou chaodouron gwezboellek etre aour ha sabel, naerek gant seizh penn naer en geot e pep dorn, teodek en gul; e vevenn gwezboellek etre aour ha sabel, a ziv rezad
# Zonaria zonaria

Zonaria zonaria :
| Hoc'hig-mor lec'hiet ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Zonaria (genad) |
| Anv skiantel ||
| Zonaria zonaria(Gmelin, 1791) {{{2}}} ||
| D'ar vevoniezh e tenn ar pennad-mañ. ||
Zonaria zonaria zo ur spesad kregin boutin eus aodoù Afrika ar c'hornog hag ar c'hreiz, er Meurvor Atlantel ar gevred eus Senegal betek Angola. Unan eus ar spesadoù a gaver e genad Zonaria e kerentiad an hoc'higed-mor eo, hervez ar Word Register of Marine species WORMS.

## Taksonomiezh

Deskrivet eo bet ar spesad gant J.F. Gmelin e 1791 ha renket er genad Cypraea d'ar mare-se, ha diblaset eo bet goude er genad Zonaria. Dont a ra e anv eus al lec'h e kaver.
Heñvelsterioù a zo hervez an deskriverien evit ar spesad-se daoust d'an anv Zonaria zonaria bezañ implijet an aliesañ.
* Cypraea zonaria hervez ar re a renk an holl spesadoù Cypraeidae er spesad nemetañ Cypraea.
* Cypraea zonaria gambiensis, anv isspesad aet da get.
* Cypraea zonata, anv aet da get.
* Cypraea nebulosa, anv aet da get.

## Bevoniezh

Kavet e vez Zonaria zonaria eus an aod bev betek donderioù mor etre, dindan reier.

## Ment

Mentoù boutin ar c'hregin a zo etre 23 ha 34 mm hirder, nemet e c'heller kavout hiniennoù korr betek 15 mm gour, pe ramz betek 47 mm.

## Gwelout ivez

Zonaria sanguinolenta spesad a vev e memes lec'h evit ul lodenn.

## Notennoù ha daveennoù

* ↑ (en) MolluscaBase eds. (2025). MolluscaBase. Zonaria zonaria (Gmelin, 1791). Accessed through: World Register of Marine Species at: https://www.marinespecies.org/aphia.php?p=taxdetails&id=225269 on 2025-02-10
* ↑ (en)Lorenz Felix , Cowries A guide to the gastropod family Cypraeidae, volume 1 Biology and systematics, ti-embann Conchbooks, Harxheim, Alamagn, 2017 ISBN 978-3-939767-87-9(en)
# Anopetia

Anopetia :
| Anopetia gounellei. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Phaethornithinae |
| Anv skiantel ||
| Anopetia Simon, 1918 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Anopetia a zo ur genad e rummatadur an evned, krouet e 1918 gant an evnoniour gall Eugène Simon (1848-1924).

## Spesadoù

N'eus nemet ur spesad evned-kelien er genad-mañ : Anopetia gounellei, brosezat e reter Brazil.

## Notennoù ha daveennoù

* ↑ (en) Roadennoù IOC World Bird List diwar-benn Trochilidae/Anopetia (lennet e-barzh d'an 10 a viz C'hwevrer 2025).
# Eugène Simon

Eugène Simon, bet ganet d'an 30 a viz Ebrel 1848 e Pariz (Bro-C'hall) hag aet da Anaon d'ar 17 a viz Du 1924 er memes kêr, a oa un araknidour hag evnoniour gall.
Daoust d'ar gevrennad Arachnida bezañ e zanvez studi pennañ e pleustras war an evned ivez, genadoù ha spesadoù ar c'herentiad Trochilidae. Ma voe embannet un Histoire naturelle des Trochilidae (Synopsis et Catalogue) gantañ e Pariz e 1921.

## Listenn al laboused studiet gantañ
### Genadoù

* A : Anopetia,
* H : Haplophaedia,
* S : Stephanoxis,
* T : Taphrolesbia, Taphrospilus.

### Spesadoù

* C : Chaetocercus berlepschi,
* L : Leucippus baeri,
* M : Metallura theresiae.

## Notennoù ha daveennoù

* ↑ Ober a reer gant ar berradur Simon e metoù al loenoniezh.
# Arestorides argus

Arestorides argus :
| Hoc'hig-mor argus ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Arestorides |
| Anv skiantel ||
| Arestorides argus (Linnaeus, 1758) ||
| D'ar vevoniezh e tenn ar pennad-mañ. ||
Arestorides argus zo ur spesad kregin divoutin eus Meurvor Indez hag ar Meurvor Habask ; ar spesad nemetañ er genad Arestorides e kerentiad an hoc'higed-mor eo, hervez ar Word Register of Marine species WORMS.

## Taksonomiezh

Deskrivet eo bet ar spesad gant Linnaeus e 1758 ha renket er genad Cypraea.
Heñvelsterioù a zo hervez an deskriverien evit ar spesad-se daoust d'an anv Arestorides argus bezañ implijet un tamm muioc'h eget ar re all.
* Cypraea argus hervez ar re a renk an holl spesadoù Cypraeidae er spesad nemetañ Cypraea.
* Talparia argus, anv aet da get.
* Lyncina argus, anv aet da get.

## Bevoniezh

Kavet e vez Arestorides argus tro-dro da live izel al lanv dindan reier ha bloc'hadoù koural.

## Ment

Mentoù boutin ar c'hregin a zo etre 60 ha 88 mm hirder, nemet e c'heller kavout hiniennoù korr betek 46 mm gour, pe ramz betek 116 mm.

## Isspesadoù

Tri isspesad zo bet deskrivet.
* Arestorides argus argus (Linnaeus, 1758)
* Arestorides argus contrastiata (Perry, 1811)
* Arestorides argus contracasta Lorenz, 2012

## Timbrouriezh

Meur a vro o deus embannet timbroù o tiskouez Arestorides argus, alies-tre dindan an anv Cypraea argus.
* Un timbr eus aerbost Kaledonia-Nevez embannet e 1970, 33 Lur ar Meurvor Habask e dalvoudegezh, a ziskouez ur grogenn eus ar spesad gant an anv « Porcelaine argus (Cypraea argus L.) ».
* Daou dimbr eus Tokelau embannet e 1974, 25 cents o zalvoudegezh, hag e 1996 (1,25 dollar), a ziskouez ur grogenn eus ar spesad gant an anv « Cypraea argus ».
* Un timbr eus Vanuatu embannet e 1994 (talvoudegezh 60) a ziskouez ur grogenn eus ar spesad gant an anv fazisi « Cyprea argus ».
* Un timbr eus Tuvalu embannet e 1980 (talvoudegezh 8 c) a ziskouez ur grogenn eus ar spesad gant an anv « Cypraea argus L. »

## Gwelout ivez

Talparia talpa ha Talparia exusta, daou spesad tost a-walc'h.

## Notennoù ha daveennoù

* ↑ (en) 'WORMS Word Register of Marine species'. Kavet : 30 Du 2019.
* ↑ (en) Lorenz Felix & Hubert Alex, A guide to worldwide cowries, 2000, ConchBooks (ISBN 978-3-925919-25-1)
* ↑ Renket e Katalog Yvert & Tellier Nouvelle Calédonie N°PA114, timbr glas-gwer ha gell-mouk.
# Igromañserezh

An igromañserezh zo ur seurt hudouriezh pe hudouriezh du a oa e bal en orin goulennata ar re varv a veze galvet dindan stumm tasmantoù pe gweledigezhioù pe lakaet da sevel diouzh o bez. Kement-se en dije roet an tu da ziouganañ an amzer da zont pe da zizoleiñ traoù kuzh, da zegas unan bennak a-douez ar re varv, pe da ober gant an hini marv evel un arm. A-wezhioù e vez graet "hudouriezh ar marv" anezhañ. Gallout a ra an anv-se bezañ implijet en ur ster ledanoc'h d'ober anv eus an hudouriezh du pe ar sorserezh.

## Gerdarzh

Dont a ra ar ger igromañs eus ar galleg nécromantie gant un troc'h fall goude ar ger-mell. Hemañ a zeu e-unan eus al latin 'necromantia, amprestet digant an henc'hresianeg νεκρομαντεία (nekromanteía), Ur c'henstrollad eus νεκρός (nekrós) "kelan" ha μαντεία (manteía) "divinouriezh" implijet da gentañ da c'houzout dimp gant Origenes Aleksandria en IIIde kantved goude J.-K.. Ar ger implijet e henc'hresianeg klasel a oa ἡ νέκυια (nekyia), a weler implijet da skouer en arroudenn eus an Odysseia ma tiskenn Odysseus e rouantelezh ar re varv. Lavaret e veze νεκρομαντεία en henc'hresianeg hellenistek.

## Henamzer

Kavout a reer ar meneg koshañ eus an igromanserezh e levr an Odysseia savet gant Homeros. Aliet gant Kirke , ur sorserez c'halloudus, Odysseüs a ya betek ar bed all a-benn gouzout hiroc'h evit e veaj da zistreiñ d'ar gêr dre c'houlennata speredoù ar re varv a-drugarez d'ur strobinell desket gantañ digant Kirke. Fellout a ra dezhañ galven ha goulennata spered Teiresias ; kejañ a ra neuze gant an anaon eus lod eus e geneiled eus Brezel Troia. Arroudenn an Odysseia a zeskriv al lid heuliet : sevenet eo al lid en-dro d'ur c'hlaz gant tan e-pad an noz, ha ret eo da Odysseüs ober gant ur rekipe resis, enni gwad loened aberzhet, da fardañ un evadeg-lid d'an tasmantoù da evañ e-keit ha ma tibun orezonoù d'an teuzoù ha da zoueed ar bed all war un dro.

## Oberennoù

Meneget eo ar ger e-barzh An Teirgwern Pembroke, gant Jarl Priel.

## Notennoù

* ↑ "necromancy". Merriam-Webster's Collegiate Dictionary (11th). (April 2008). Springfield, MA: Merriam-Webster.
* ↑ "necromancy". Oxford Dictionary of English (3rd rev.). (August 2010). Oxford, UK: Oxford University Press.
* ↑ "necromancy, n.". Oxford English Dictionary (OED) (3rd). (September 2003). Oxford, UK: Oxford University Press.
* ↑ necyomancy, n. Patrom:Webarchive, OED.
* ↑ Johnson, p. 808.
* ↑ Ruickbie, p. 24.
* ↑ (en) Homeros, Odysseia, Book X, Lines 10–11 Patrom:Webarchive, and Book XI Patrom:Webarchive.
# Kitsch

Kitsch a zo ur ger alamanek deuet da vezañ etrebroadel, hag implijet evit taolenniñ neuz divalav (keñveriet gant reolennoù pennañ an arzoù) an traoù kinklañ.

## Orin ar ger

Tro ar bloavezh 1860 e oa bet implijet ar ger kitsch evit ar wech kentañ, met amsklaer eo an dalvoudegezh anezhañ. Teir displegadenn zisheñvel a zo. Marteze e teuje eus ar verb alamanek verkitschen, hag a dalvez “foarañ”, pe “gwerzhañ d’ur priz izel-tre”. Hervez lod e teuje eus ur verb alamanek all, kitschen, hag a dalvez “dastum traoù lous er straedoù”. Re zo a lavar e teuje eus ar ger saoznek sketch distaget “kistch” gant an Alamaned. Hervez William Styron e teuje eus ar yidicheg. Stag ouzh ar gevredigezh beveziñ eo an traoù kitsch, hag an traoù-se a vez divalav, karget gant kinkladurioù diezhomm ha peurliesañ n'int ken nemet kopiennoù oberennoù brudet.

## An traoù kitsch en istor

E-kreiz an XIX$^{vet}$ kantved e kaver roudoù kentañ traoù kitsch, pa'z eas ar gevredigezh war c'hreantelaat ha pa'z eas war-raok ar c'hêriekadur. D'ar mare-se e c'hellas ar renkad etre, pe e vefe er Stadoù-Unanet pe en Europa, prenañ madoù sevenadurel nevez, disheñvel diouzh an arz hengounel. Dre an dudi (beajiñ, gweladenniñ mirdioù) e krogas ar renkad etre da gaout c'hoant da gaout traoù marc'hadmat heñvel ouzh oberennoù arzel. Gant diorren al labouradegoù hag ar c'henwerzhe voe aes d'ar renkad-se prenañ seurt traoù.
Un eil luskad kitsch a voe e-kreiz an XX$^{vet}$ kantved, pa voe implijet gant kefredourien an tu kleiz gant ar pal goapaat ar gevredigezh beveziñ hag evit diskouez ivez e oa touellet an dud : "Reducing adults to children, the new kitsch made masses easier to manipulate by reducing their cultural needs to the easy gratification offered by Disney cartoons, pulp literature, and romance novels". (Binkley) ("En ur lakaat an dud deuet da vezañ bugale, dre ar c'hitsch nevez e voe aesoc'h touellañ ar bobl en ur lakaat hec'h ezhommoù sevenadurel ken izel ha plijadurioù bihan evel filmoù Walt Disney, al lennegezh pulp, hag ar romantoù karantez ti-gar".)

## Traoù kitsch, hiziv an deiz

Gant bedeladur an armerzh ez eo deuet ar c'hitsch da vezañ etrebroadel da vat. N'eo ket ken disprizus ar ger hag eo bet, ha peurliesañ e vez implijet gant Kornôgiz desket. An oberennoù savet gant Jeff Koons a c'hall bezañ gwelet evel oberennomù kitsch ivez. An arzour japanat Takashi Murakami en deus implijet ivez arouezioù kitsch kavet gantañ er mangaioù, dreist-holl re ar rummad "kawai" (koantik).

## Liammoù diavaez

* Avant-Garde and Kitsch gant Clement Greenberg
* Kitsch and the Modern Predicamentgant Roger Scruton
* Mirdi an Arz Fall
* world wide kitsch Livourien ha skrivagnerien gitsch
a vo kavet e Wikimedia Commons.
# Perisserosa guttata

Perisserosa guttata :
| Perisserosa guttata guttata ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Perisserosa |
| Anv skiantel ||
| Perisserosa guttata (Gmelin, 1791) ||
| D'ar vevoniezh e tenn ar pennad-mañ. ||
Perisserosa guttata a zo ar spesad nemetañ eus genad Perisserosa e kerentiad an hoc'higed-mor hervez Word Register of Marines species WORMS. Ur spesad kregin ral a-walc'h pe ral an hini eo.

## Taksonomiezh

Diskrivet eo bet ar spesad gant Gmelin e 1791 dindan an anv genad Cypraea.
An heñvelanv Perisserosa brocktoni diskrivet gant Iredale e 1930 a zo bet nulet gant abeg an diskrivadur a-raok.
Heñvelanvioù a zo hervez an diskriverien evit ar spesad-se daoust d'an anv Perisserosa guttata o vezañ implijet un tamm muioc'h eget an daou all :
* Cypraea guttata hervez ar re a renk an holl spesadoù Cypraeidae er spesad nemetañ Cypraea.
* Erosaria guttata hervez Felix Lorenz.

## Bevoniezh

Kregin eus ar re vravañ eo ar Perisserosa guttata. Kavet e vezont etre nebeut metroù donder betek ken don ha 300 m.

## Isspesadoù ha stummoù

Daou isspesad a zo bet diskrivet diouzh ma vevont e kornog pe reter Gourenez Thailand/ Malesia :
* Perisserosa guttata guttata (Gmelin, 1791) er reter a zo kregin ral a-walc'h etre 54 ha 70 mm an aliesañ a c'hell bezañ etre 32 (kregin korr=Dwarf) ha 87 mm (kegin ramz=giant) ral zoken. Kavet e vint etre 25 ha 100 m donder.
* Perisserosa guttata surinensis (Raybaudi, 1978) er c'hornog a zo kregin ral etre 42 ha 52 mm an aliesañ a c'hell bezañ etre 32 (kregin korr=Dwarf) ha 58 mm (kregin ramz=giant) ral zoken. Kavet e vint nemet er morioù don etre 100 ha 300 m donder.
hag ur stumm
** Perisserosa guttata guttata f. azumai bet diskrivet gant Schilder e 1960 ha gwelet evel un isspesad-all gant nebeut skiantourien.

## Kartenn al lec'hioù bevañ

Lec'h bevañ ar spesad a zo er meurvorioù Indez hag Habask eus Inizi Maldivez hag India betek mor China, Su Japan hag Aostralia.

## Skeudennoù

Sell ouzh keinoù, kostezoù ha diazoù an daou isspesad hag ar stumm.
* Kein ha kostez an isspesad Perisserosa guttata guttata
* Diaz Perisserosa guttata guttata
* Kein ha kostez an isspesad Perisserosa guttata surinensis
* Diaz Perisserosa guttata surinensis
* Kein ha kostez Perisserosa guttata guttata f. azumai
* Diaz Perisserosa guttata guttata f. azumai

## Notennoù ha daveennoù

* ↑ lec'hienn WORMS Word Register of Marines species, bet sellet outi d'an 02 a viz Gouere 2014, http://www.marinespecies.org/aphia.php?p=taxdetails&id=530890(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 {en}
# Séché Environnement

Séché Environnement a zo un embregerezh gall krouet gant Joël Séché e 1985. Labourat a ra ar strollad Séché e rannad al lastezioù tiegezh ha lastezioù an insdutri(tretamant ha talvoudigezh).
Embouded eo an embregerezh e bro-c'hall a bez gant un ugent iskvredadoù benak. Kavet e vez ivez an embregerez en estrenn-vro (Su amerika, ...). E 2012 e veze kontet war dro 1700 implijiad.
Galloud a ra Séché Environnement ober war dro an holl lastezioù estreget al lastezioù nukleel. Ouzhpenn d'al lastezioù e kas a benn ar strollad oberiadurioù dissaotredigezh. Abaoe 2010 ez eus bet divizet ganto labouraat war an energizhioù nevez (pannelioù heol, krouidigezh gaz, tredan hag aezhenn adalek lastezioù, ...).
Lec'hied eo an embregerezh penn et Changé (Mayenne).
Joël Séché hag e familh a zo kevrannerion pennan an embregerezh. Gounezed en deus an embregerezh war dro 400 millions a eurioù e 2010.
Hiriv an deiz eo Séché Environnement an trede aktor war tachenn al lasteziou. Veolia ha Suez Sita o vezan kentañ hag eil.

## Renkadur an iskvredadoù dre an doare tretamant

Iskvredadoù ar strollad Séché :
| Lec'hien dibab al lastezioù | Opale Environnement, Séché éco-Industries, DRIMM |
| Fiziko-kimiezh | SOTREFI, TREDI de Hombourg |
| Lec'hien diabab al lasteziou danjerus | TRIADIS SERVICES, GEREP, SOTREFI, TREDI de Strasbourg et Hombourg |
| Puridigezh ar produioù chimik | TREDI de Salaise, SPEICHIM PROCESSING de Saint-Vulbas et Mourenx |
| Krouidigezh CSR (Danvez tan tennet eus al lasteziou) | Opale Environnement, Séché éco-Industries |
| | SPEICHIM PROCESSING de Saint-Vulbas, Mourenx et Beaufort |
| Bernian lastez | Opale Environnement, Séché éco-Industries, SVO éco-Industries, DRIMM |
| Tretamant eoul | TREDI de Saint-Vulbas et Izeaux |
| Tretament termek ha ludiñ | GEREP, TRIADIS SERVICES de Rouen, SENERVAL,TREDI de Strasbourg, Saint-Vulbas et Salaise, Béarn Environnement |

## Sponsorerezh (skipailh marc'hhouarnerezh)

Etre 2013 ha 2016 eo bet peron ar strollad Séché gant ranvro Breizh eus ur skipailh marc'h houarn anvet Bretagne-Séché Environnement. E 2015 en deus kemeret perzh ar skipailh, evit an eil wech, e Tro Bro-C'hall war varc'h-houarn.
D'ar c'hentañ a viz Genver 2016 eo adanvet ar skipailh Fortuneo-Vital Concept.

## Liammoù diavaez

* (fr) Lec'hienn offisiel Séché Environnement
* (fr) Kartenn an iskvredadou (Séché Environnement)